Anja en “nog ‘n Zuma” | Jacques van Zyl se blok?
← Godzilla en ander traumas
Jesus eerste →
Anja en “nog ‘n Zuma”
Gisteraand het die vrou gaan fliek saam met haar vriendin. Hulle het “Mamma Mia” gaan kyk. Sy was terloops baie opgewonde oor die fliek na haar terugkoms en dus bleik dit ‘n wenner te wees.
Na haar “verdwyn” uit die huis terwyl Anja gebad het, het ons voor die TV beland om “Buzz” te kyk. Dit is Anja se naam vir Toy Story. Elke storie het ‘n naam gebaseer op die karakters. Toy Story is Buzz, A Bugs Life is gogga, Shrek is tannie (verwys dan na die trol fiona) en Ice Age is muis. Die Disney silly simphonies is prentjie.
Terug by die nuusberig… Dit was ‘n berig oor vandag se hofproses in Pietermaritzburg om vas te stel of Mnr Jacob Zuma regmatig aangekla is of so iets. Ek dog toe dis mos nou ‘n goeie tyd om vir Anja ook bietjie te leer van ons politieke leiers. Dus met die verskyn van Mnr Zuma op die skerm, vertel ek vir Anja dis oom Zuma. Nou por ek vir Anja aan: “Sê Zuma, Zuma”. En Anja sê Zuma. Te mooi. Net toe verskyn nog ‘n politieke genoot wat ook sy velkleur deel en Anja sê: “Nog ‘n Zuma”.
Dit was nog een van daai kosbare oomblikies.
Mnr Jacob Zuma dans
Posted by Jakie op September 12, 2008 in Anja
Sleutelwoordw: Anja, Zuma
2 responses to “Anja en “nog ‘n Zuma””
September 12, 2008 at 11:42 vm
Desember 4, 2012 at 11:57 vm
Kyk hoel lank t’rug kom die eintlike Gangnam steil aan! 🙂
Godzilla en ander traumas